EkBass/fiwiki-20250220-pages-articles huggingface dataset:
Diacodexis

Diacodexis oli sorkkaeläinten kantamuoto. Se eli eoseenikaudella kaikkialla Lauraasian mantereella. Se oli noin puoli metriä pitkä. Sillä oli viisi varvasta, joista kaksi oli muita pidempiä. Todennäköisesti näistä kahdesta varpaasta kehittyi sorkka muiden varpaiden surkastuessa pois. Diacodexis ilmeisesti eli enimmäkseen pensaikon suojissa. Sukuun kuuluneita lajeja olivat D. gracilis, D. minutus, D. ilcis, D. kelleyi, D. pakistanensis ja D. primus. == Lähteet == == Aiheesta muualla == * http://dinosaurs.about.com/od/mesozoicmammals/p/Diacodexis.htm * http://www.sciencemag.org/content/216/4546/621 Luokka:Esihistorialliset nisäkkäät
Luke Campbell

Luke Campbell, MBE (s. 27. syyskuuta 1987 Kingston upon Hull) on brittiläinen ammattilaisnyrkkeilijä, entinen amatöörinyrkkeilijä ja olympiavoittaja. 175 senttimetriä pitkä Campbell kilpailee nykyisin kevytsarjassa. == Ura == Campbell saavutti olympiakultaa kääpiösarjasta vuoden 2012 kesäolympialaisista Lontoosta Ison-Britannian väreissähttp://www.sports- reference.com/olympics/athletes/ca/luke-campbell-2.html . Englannin väreissä Campbell on saavuttanut hopeaa MM-kilpailuista vuodelta 2011, kultaa EM- kilpailuista vuodelta 2008 ja pronssia EU:n kilpailuista vuodelta 2009. == Ammattiura == Huhtikuussa 2013 Campbell siirtyi ammattilaiseksi ja otteli saman vuoden heinäkuussa ensimmäisen ammattilaisottelunsa Andy Harrisia vastaanhttp://boxrec.com/list_bouts.php?cat=boxer&human;_id=651514. Ottelu päättyi Campbellin voittoon. Hän voitti uransa ensimmäiset 12 ottelua mutta hävisi Yvan Mendylle hajaäänituomiolla käytyään kanveesissa ottelun viidennessä erässä. http://boxrec.com/media/index.php?title=Fight:2010450 Vuonna 2016 Campbellistä tuli WBC Silver liiton mestari hänen voitettuaan Derry Mathews. Campbell voitti ottelun tyrmäyksellä neljännessä erässä Mathewsin oltua pahasti alakynnessä koko ottelun ajan ja käytyä kaveesissa kolmannessa ja neljännessä erässä.http://boxrec.com/media/index.php?title=Fight:2102143 Voitoista kaksitoista on tullut tyrmäyksellä. Campbellista tuli brittiläisen imperiumin ritarikunnan jäsen uutenavuotena 2013. Hänet tunnetaan lempinimellä Cool Hand. == Lähteet == Luokka:Brittiläiset nyrkkeilijät Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1987 syntyneet Luokka:Elävät henkilöt
Rudolf Falb

Rudolf Falb (14. huhtikuuta 1838 – 29. syyskuuta 1903) oli itävaltalainen pappi, kirjailija ja meteorologi. Falbin kuuluisimman teorian mukaan kuun ja auringon asema ja etäisyys vaikutti maan ilmakehään ja sulaan sisustaan. Falb julkaisi 1890-luvulla vuosittain ensimmäisen, toisen ja kolmannen luokan kriitillisten päivien kalenterin, joissa ilmoitettiin maanjäristysten ja rajuilmojen olevan odotettavissa. Falbin otaksumat teoriat ovat useimmissa kohdissa täysin tieteellisesti pätemättömiä. == Lähteet == Luokka:Itävaltalaiset kirjailijat Luokka:Itävaltalaiset papit Luokka:Meteorologit Luokka:Vuonna 1838 syntyneet Luokka:Vuonna 1903 kuolleet
Bandercom

Bandercom Oy on vuonna 1992 perustettu lahtelainen teknologiayritys, jonka pääliiketoiminta on tehtäväkriittisen kommunikaation laitekauppa ja palvelut. Lisäksi Bandercom tuottaa erilaisia langattomien tietoliikenneverkkojen ratkaisuihin liittyviä palveluita. Yrityksen ydinosaamista ovat radiopuhelinverkot, monioperaattoriverkot, sekä VIRVE-viranomaisverkkoon liittyvät tuotteet, palvelut ja ratkaisut. ==Historia== 1990-luvun alussa liiketoiminnan ydin oli harrasteradiolaitteiden, kuten radioamatöörilaitteiden ja LA-puhelimien myynti kuluttajille ja jälleenmyyjille. Liiketoiminta kasvoi 90-luvun puolivälissä käsittämään moniaaltovastaanottimet eli skannerit. 2000-luvulle tultaessa Bandercom laajentui edelleen myyden sekä ammatti- että harrastekäyttöön soveltuvia radiolaitteita. Bandercom oli erikoistunut tarjoamaan laitteiden tehdasmalleista räätälöityjä tuotteita, kuten tuotteistettuja modifiointeja ja sulautettujen ohjelmistojen muokkauksia suosittuihin laitteisiin, kuten esimerkiksi Yupiteru MVT-9000MkII, joista Bandercom tuotteisti erityiset M2 ja M3 -versiot. 2000-luvulla yrityksen liiketoiminnan ydin siirtyi entistä enemmän laitekaupassa asiantuntijarooliin ja toisaalta tukkukauppaan. Bandercom on tunnettu erilaisista järjestelmätoimituksista, kuten VHF-laitteiden toimituksista mm. pelastuslaitoksille ja toisaalta vahvasta integraattoriroolista VIRVE- viranomaisverkon tuotteiden ja palveluiden parissa. ==Liiketoiminta nykyään== 2010-luvulla Bandercom Oy on toteuttanut digitaalisia radiopuhelinverkkoja, muun muassa Helsingin Musiikkitalon digitaalinen radiopuhelinverkko on yrityksen toteuttama. Yritys rakentaa ja suunnittelee erilaisia sisätilojen ja vaikeiden kohteiden sisäpeittoratkaisuja, joissa matkapuhelin- ja/tai VIRVE- toimivuutta laajennetaan tiloihin, missä kyseiset verkot eivät maanpäällisen verkon avulla toimi. Vuonna 2011 Bandercom oli mukana ratkaisemassa HKL:n metrovarikon sisätilojen TETRA-järjestelmien kuuluvuutta. Maanalalaisissa tiloissa Bandercom on toteuttanut GPS-sisäpeittoratkaisuja, joissa GPS- signaali viedään saataville tarvittavaan paikkaan. Järjestelyllä tehdään mahdolliseksi mm. ajoneuvoissa käytettävien navigaattoreiden GPS-signaalin saatavuus. Bandercom on osallistunut alan seminaareihin, joissa sen työtekijöitä on ollut puhumassa sisätilojen monioperaattorijärjestelmistä, missä useat eri radiotaajuiset järjestelmät voivat käyttää yhteistä antenniverkkoa. Sisätilojen kuuluvuus on tullut entistä ajankohtaisemmaksi Pelastuslain VIRVE-pykälän soveltamisen takia sekä uusien rakennusmääräysten, joilla tähdätään matalaenergiatalojen yleistymiseen. Matalaenergiatalojen eristemateriaalit vaimentavat maanpäällisten verkkojen kuuluvuutta sisätiloissa. Bandercom on Suomen Virveverkko Oy (Suomen Erillisverkot Oy:n tytäryhtiö) kouluttama VIRVE-sisätilaratkaisuihin erikoistunut yritys. ==Lähteet== == Aiheesta muualla == * Bandercomin verkkosivusto * Facebook * LinkedIn * Instagram Luokka:Suomalaiset teknologiayritykset Luokka:Lahtelaiset yritykset
Oliver!

Oliver! on brittiläinen musikaali, joka pohjautuu Charles Dickensin orpopojasta kertovaan romaaniin Oliver Twist. Lionel Bartin käsikirjoittama, säveltämä ja sanoittama musikaali kantaesitettiin Lontoon West Endissä 1960 ja New Yorkin Broadwayllä 1963. Sittemmin siitä on tehty monia tuotantoja ympäri maailmaa sekä ammatti- että harrastajateattereissa. Oliver! oli ensimmäinen Dickensin tekstiin perustuva musikaali, josta tuli suurmenestys näyttämöllä. Sitä ennen 1950-luvulla oli tehty vain pari televisiosovitusta Dickensin Joulukertomuksesta. Bart tiivisti Dickensin alkuperäistarinaa poistamalla lukuisia kohtauksia etenkin romaanin loppupuolelta hyvin samaan tapaan kuin oli tehty David Leanin vuoden 1948 elokuvassa Oliver Twist. Pahasta juutalaisesta Fagin-hahmosta Bart, itsekin juutalainen, teki romaania sympaattisemman ja koomisemman. Oliver! sai kantaesityksensä Lontoon New Theatressa (nykyisin Noël Coward Theatre) 30. kesäkuuta 1960 ja jatkoi ohjelmistossa 2 618 esityksen verran. Ohjaajana toimi Peter Coe, koreografina Malcolm Clare ja lavastaja-pukusuunnittelijana Sean Kenny. Ron Moody esitti Faginiä, Georgia Brown Nancyä, Davy Jones Artful Dodgeria ja Barry Humphries Mr. Sowerberryä. Oliver-lapsiroolia esittänyt Keith Hamshere (s. 1946) toimi sittemmin Hollywoodissa elokuvien stillkuvaajana. Musikaalin suomenkielinen versio kantaesitettiin nimellä Oliver Twist Tampereen Teatterissa vuonna 1965, jossa se sai 73 esitystä. Joensuun kaupunginteatteri esitti sitä 1983, Rauman kaupunginteatteri 1985, Kuopion kaupunginteatteri 1987, Kotkan kaupunginteatteri ja Porin Teatteri 1994. Vuonna 2000 Tampereen Työväen Teatteri otti musikaalin ohjelmistoonsa Heikki Salon suomentamana ja Tommi Auvisen ohjaamana. Muita 2000-luvun suomalaistuotantoja musikaalista on tehty Kemin kaupunginteatterissa 2002, Lahden kaupunginteatterissa 2009 ja Vaasan kaupunginteatterissa 2013. Ruotsiksi musikaalin ovat toteuttaneet Svenska Teatern 1991 ja Wasa Teater 1996.haku Lionel Bart, Ilona-esitystietokanta, Teatterin tiedotuskeskus, viitattu 15.4.2015. Vuonna 1968 musikaali sovitettiin Carol Reedin ohjaamaksi elokuvaksi Oliver!, jossa nimiosaa näyttelee Mark Lester. ==Lähteet== Luokka:Brittiläiset musikaalit
Lofty Wiseman

John "Lofty" Wiseman on brittiläinen selviytymisasiantuntija ja entinen Britannian erikoisjoukkojen Special Air Servicen (SAS) jäsen. Hän on kirjoittanut alansa käsikirjoja. Hän oli 18-vuotias, kun hänet vuonna 1959 valittiin kaikkien aikojen nuorimpana SAS:n joukkoihin. Hän palvelin joukoissa 25 vuotta ja kohosi sinä aikana vääpeliksi. Wiseman erosi SAS:n palveluksesta vuonna 1985 ja julkaisi seuraavana vuonna ensimmäisen kirjansa The SAS Survival Handbook. == Julkaisut == * Ultimate SAS Survival * The SAS Survival Handbook * SAS Survival Guide * The SAS Urban Survival Handbook * The SAS Driver's Survival Handbook * SAS Self-defence Manual * The SAS Personal Survival Handbook == Aiheesta muualla == * Viralliset nettisivut * Truewayssurvival.com == Lähteet == Luokka:Brittiläiset sotilaat Luokka:Brittiläiset tietokirjailijat Luokka:Syntymävuosi puuttuu Luokka:Elävät henkilöt Luokka:Survivalistit
Gillan

Gillan voi tarkoittaa ainakin seuraavia: * Gillan, Ian Gillanin 1970–1980-lukujen taitteessa johtama yhtye * Gillan, Gillan-yhtyeen albumi vuodelta 1978 * Sukunimenä: ** Cheryl Gillan (1952–2021), brittiläinen konservatiivipuolueen poliitikko ja ministeri ** Ian Gillan (s. 1945), brittiläinen laulaja ** Karen Gillan (s. 1987), skotlantilainen näyttelijä ja malli ** Mark Gillan (s. 1968), brittiläinen insinööri. Luokka:Luettelot henkilöistä sukunimen mukaan
Puurula

Puurula on muun muassa seuraavien henkilöiden sukunimi: * Joni Puurula (s. 1982), jääkiekkomaalivahti * Jukka Puurula (s. 1971), muusikko * Heidi "Vera" Puurula (s. 1971), laulaja ja sanoittaja
Pakicetus

Pakicetus oli valaiden, pyöriäisten ja delfiinien kantamuoto, joka käveli vielä neljällä jalalla. Se eli noin 50 miljoonaa vuotta sitten eoseenikaudella Pakistanin alueella. Se oli suurin piirtein koiraeläinten kokoinen. Sillä oli valaille tyypillinen korvaluu. Sen nilkkaluut osoittavat, että se oli sukua sorkkaeläimille, joten valaiden lahkoon kuuluvat eläimet polveutuvat sorkkaeläinten kanssa samoista kantamuodoista. Pakicetus tarkoittaa "Pakistanin valasta". Ne olivat lihansyöjiä. Pakicetus kasvoi 1–2 metriä pitkäksi. Tiedosto:Pakicetus attocki, ROM.jpg|Pakicetus attockin luuranko Royal Ontario Museumissa, Torontossa, Kanadassa. Tiedosto:Pakicetus SIZE.png|Pakicetuksen koko verrattuna ihmiseen. == Lähteet == Luokka:Muinaisvalaat
The Exploding Eyes Orchestra

The Exploding Eyes Orchestra oli suomalainen yhtye joka soitti "modernisti vanhanaikaista rockmusiikkia". Se oli Jess and the Ancient Onesin kitaristin Thomas Corpsen sivuprojekti, joka perustettiin kanavaksi julkaista pääyhtyeen tuotantoon sopimatonta musiikkia. Yhtye oli musiikillista muotoaan tapauskohtaisesti muuttava kollektiivi, joka ei sitoutunut perinteisen yhtyeen toimintaan. Yhtyeen esikoisalbumi I julkaistaan 12. kesäkuuta 2015. Albumin ensisingle "My Father the Wolf" julkaistiin 15. huhtikuuta 2015. Toinen studioalbumi oli määrä julkaista keväällä 2016. Se julkaistiin lopulta 5. lokakuuta 2018.iTunes: The Exploding Eyes Orchestra – II Viitattu 13.1.2019. Projektiluontoinen yhtye lopetti toimintansa toisen studioalbumin ilmestyttyä. == Diskografia == === Studioalbumit === * * === Singlet === * ”My Father the Wolf” (15. huhtikuuta 2015) == Lähteet == Luokka:Suomalaiset rockyhtyeet
Francis Chibuike

Francis Chibuike Nnah (s. 7. kesäkuuta 1993 Ajegunle) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa. Pelipaikaltaan Chibuike on keskushyökkääjä. == Ura == Chibuiken uran ensimmäinen aikuisten tason seura oli Nigerian kolmanneksi korkeimmalla sarjatasolla pelannut FC Ebedei, jota hän edusti vuodet 2009-2011http://www.soccerladuma.co.za/news/articles/countries/Nigeria/kups- striker-chibuike-francis-eyes-finland-veikkausliiga-goal-king-title/165385 . Elokuussa 2011 Chibuike siirtyi Ebedein yhteistyöseuraan, Tanskan Superliigan FC Midtjyllandiinhttp://www.transfermarkt.co.uk/francis- chibuike/profil/spieler/197547#subnavi. Hän pelasi seuran kakkosjoukkueessa 21 ottelua tehden niissä hienot 13 maalia. Chibuike siirtyi vuonna 2013 takaisin kotimaansa Young Starsiin ajaduttuaan sopimusongelmiin Tanskassa. Toukokuussa 2014 Chibuike siirtyi Suomen Veikkausliigan Kuopion Palloseuraan. Debyytti Veikkausliigassa ja pääsarjatasolla tapahtui kesäkuussa Vaasan Palloseuraa vastaan ja ensimmäiset kaksi maalia seuraavalla kierroksella IFK Mariehamnia vastaanhttp://nr.soccerway.com/players/francis-chibuike-nnah/343481/. Avauskaudellaan seurassa Chibuike teki 21 pelaamassaan ottelussa viisi maalia. == Lähteet == Luokka:Nigerialaiset jalkapalloilijat Luokka:Vuonna 1993 syntyneet Luokka:Elävät henkilöt
Rosengårdin mellakat 2008

Rosengårdin kaupunginosassa Malmössä oli joulukuussa 2008 mellakoita vuokranantajan sanottua irti Islamilaisen kulttuuriyhdistyksen huoneiston vuokrasopimuksen. Yhdistyksen luovuttua huoneistosta joukko nuoria valtasi sen. Vuokranantaja pyysi poliisia tyhjentämään huoneiston, mutta poliisi joutui perääntymään noin 50 valtaajan muun muassa heitellessä heitä kivillä ja ampuessa ilotulitteita poliiseja kohti.http://sydsvenskan.se/malmo/article399913/Valdsamt-upplopp-pa- Rosengard.html Kahtena seuraavana yönä mellakat muuttuivat entistä rajummiksi. Mellakoitsijoiden joukossa oli muslimitaustaisten maahanmuuttajanuorten lisäksi antifasistisen AFA Julia -järjestön aktivisteja.http://motkraft.net/nyheter/3377 Autoja ja roskatynnyreitä sytytettiin tuleen ja poliiseja heitettiin omatekoisilla pommeilla. Poliisin mukaan AFA-järjestön aktivistit olivat pahimpia rettelöitsijöitä.http://www.dn.se/nyheter/sverige/afa-bakom-braken-i- rosengard-1.476051 Tilanne rauhoittui poliisin saatua vahvistusta Göteborgista ja Tukholmasta sekä Islamilaisen kulttuuriyhdistyksen sanouduttua irti väkivallasta ja lähetettyä 200 aikuista keskustelemaan valtaajanuorten ja heidän perheidensä kanssa.http://sydsvenskan.se/malmo/article400469/Vi-vill- ha-stopp-pa-detta.html http://sydsvenskan.se/malmo/article402313/Justitieministern-pa-Rosengard.html ==Lähteet== Luokka:Kansalaislevottomuudet Luokka:Mielenosoitukset ja levottomuudet Ruotsissa Luokka:2008 Luokka:Malmö Luokka:Skånen historia
Bilal Ould-Chikh

Bilal Ould-Chikh (s. 28. heinäkuuta 1997 Roosendaal) on marokkolaiset sukujuuret omaava alankomaalainen jalkapalloilija, joka edustaa hollantilaiskerhoa FC Volendam. Pelipaikaltaan Ould-Chikh on oikea laitahyökkääjä. == Seurajoukkueura == Ould-Chikh on pelannut kasvattajaseuransa FC Twenten nuorten joukkueessa 18 ottelua viimeistellen kaksi maalia. Hän pelaa joukkueessa vielä nykyisinkin. Debyytti seuran ykkösjoukkueen paidassa Eredivisiessä tapahtui toukokuussa 2014 PEC Zwollea vastaanhttp://www.transfermarkt.co.uk/bilal-ould- chikh/leistungsdatenverein/spieler/241324. Avausmaalinsa sarjassa Ould-Chikh iski tammikuussa 2015 Heracles Almelon verkkoon. Heinäkuussa 2015 Ould-Chikh siirtyi portugalilaisen SL Benfican riveihin. Benficassa mies ei koskaan saanut peliaikaa ykkösjoukkueessa, vaan pudottettiin B-jengiin. Vuonna 2017 FC Utrecht antoi mahdollisuuden Ould-Chikille. Pelaaja ei kuitenkaan vakuuttanut valmennusryhmää, vaan taas oli edessä pudotus reserveihiin eli Jong Utrechtiin. Siellä hän laittoi pallon maaliin kerran 11 otteluun. Kesäkuussa 2019 Ould-Chikh teki sopimuksen turkkilaisseura Denizlisporin kanssa, mutta ei ikinä päässyt edes kentälle asti. Vain 4 kuukautta myöhemmin hyökkääjä muutti takaisin Hollantiin ja ADO Den Haagiin. Edelliset vuodet olivat olleet Ould- Chikhille vaikeita etenkin siksi, että hän oli saanut supertalentin leiman, mutta ADO:ssa pelaaja sai vihdoin näyttää parhaat puolensa. Kahdessa kaudessa hän pelasi 27 ottelua. Hyvät otteet sai FC Volendamia kiinnostumaan, ja Pohjois-Hollantilaisseura osti vuonna 2022 talentin noin 400 tuhatta euron siirtosummalla. FC Volendamissa Ould-Chikhin pelitapa muuttui. Nopeasta laiturista tuli itsevarma maalintekijä, joka alkoi tekemään maaleja kovempaan tahtiin kuin koskaan aikaisemmin. == Maajoukkueura == Ould-Chikh pelasi Alankomaiden alle 17-vuotiaiden paidassa vuoden 2014 EM-kilpailuissa Maltalla, jossa Alankomaat saavutti hopeaahttp://www.transfermarkt.co.uk/bilal-ould- chikh/profil/spieler/241324. Nykyisin hän kuuluu Alankomaiden alle 19-vuotiaiden maajoukkueeseen, jossa otteluita on kertynyt 15 ja maaleja yksi. == Muuta == Ould-Chikhia pidetään yhtenä Alankomaiden lupaavimmista pelaajista. Ainakin Manchester Unitedin, Internazionalen ja AC Milanin tiedetään olevan kiinnostuneita hänestähttp://www.mirror.co.uk/sport/football/transfer-news/man-united- transfers-dutch-teen-5502856. Ould-Chikhistä käytetään lempinimeä Uusi Arjen Robben. Veli Walid Oould-Chick pelaa Braunschweigissa Saksan kakkostasolla. Veljekset pelasivat samaan aikaan Volendamissa, ennen kuin Walid siirtyi Saksaan. == Lähteet == Luokka:Alankomaalaiset jalkapalloilijat Luokka:Vuonna 1997 syntyneet Luokka:Elävät henkilöt
Ähtärin kirkko

Ähtärin kirkko on vuosina 1935–1937 rakennettu, arkkitehti Bertel Liljequistin suunnittelema tiilinen, rapattu päätytornillinen pitkäkirkko Ähtärissä. Edellinen, vuonna 1846 rakennettu järjestyksessä kolmas kirkko paloi salaman sytyttämänä 1935. Kirkon kuoren absidi on runkohuonetta hieman matalampi ja kapeampi. Sen erottaa muusta kirkkosalista kahden pylvään kannattama kasetoitu vyökaari. Alttaripäädyn kulmauksessa on matala satulakattoinen sakasti. Kirkon länsipäädyssä on 54 metriä korkeaan huippuun päättyvä torni, jonka kellot ovat vuosilta 1936 ja 1937. Runkohuoneessa on korkeat seinät, satulakatto ja kapeat segmenttipäätyiset ikkunat. Kirkkosalissa on kolme laivaa, sivulaivoissa on tasakatot ja keskilaivassa tynnyriholvi. Kirkkoa on korjattu vuonna 1966. Sen pinta-ala on 550 neliötä ja siellä on istumapaikkoja 850 hengelle. Edellisestä kirkosta peräisin olevan alttaritaulun Vuorisaarna on maalannut Wilho Sjöström vuonna 1906, malleina olivat ähtäriläiset ihmiset Ähtärinjärven maisemassa. Kirkon 26 + 3 -äänikertaiset urut on valmistanut Gebrüder Rieger vuonna 1937. Ähtärin seurakuntakeskus sijaitsee parin kilometrin päässä kirkosta, mutta kirkon vieressä on hautausmaa. Sen vuonna 1963 rakennettu siunauskappeli on arkkitehti Touko Saaren suunnittelema. Kirkkomaalla olevan Suomen sisällissodan muistomerkin on suunnitellut Alpo Sailo ja talvi- ja jatkosodan muistomerkin Ilmari Wirkkala. == Lähteet == == Aiheesta muualla == * Ähtärin seurakunta: Ähtärin kirkko * Salama polttanut Ähtärin kirkon, Laatokka, 03.08.1935, nro 90, s. 3, Kansalliskirjaston digitaaliset aineistot Kirkko Luokka:Etelä-Pohjanmaan kirkkorakennukset
Nicky Hopkins

thumb|right|Nicky Hopkins kolmas vasemmalta, yhtyeen Quicksilver Messenger Service kanssa vuonna 1970. Nicholas Christian ”Nicky” Hopkins (24. helmikuuta 1944 – 6. syyskuuta 1994) oli englantilainen kosketinsoittaja. == Elämä ja ura == Hopkins aloitti uransa Screaming Lord Sutch and the Savages -yhtyeessä 1950-luvun lopulla. Heikon terveydentilansa vuoksi, joka osoittautui Crohnin taudiksi, Hopkins toimi enimmäkseen studiomuusikkona. Kiertueille osallistumista haittasi myös paheneva alkoholismi ja huumeiden käyttö. Hopkins esiintyi myös Woodstock-festivaalilla Jefferson Airplanen kanssa. Hopkins oli skientologi ja soitti vuonna 1982 ilmestyneellä L. Ron Hubbardin sävellyksiä ja sanoituksia sisältäneellä Space Jazz -albumilla. Hopkins esiintyi Suomessa Andy McCoyn ja Dave Lindholmin kanssa vuonna 1991. Hän kuoli Nashvillessä vuonna 1994 leikkauksia seuranneisiin komplikaatioihin. == Levytyksiä == === Rolling Stonesin kanssa === Hopkins soitti Rolling Stonesin albumeilla vuodesta 1967 vuoteen 1975. Tunnettuja levytyksiä ovat "Angie", "Sympathy for the Devil" ja "Waiting on a Friend". Hopkins oli mukana Jean-Luc Godardin vuonna 1968 ohjaamassa Rolling Stones-aiheisessa elokuvassa Sympathy for the Devil (elokuva tunnetaan myös alkuperäisellä nimellä 'One Plus One'). === Muita levytyksiä === Hopkins äänitti musiikkia ja esiintyi monien huomattavien esiintyjien englantilaisilla ja amerikkalaisilla pop- ja rock-julkaisuilla 1960-luvulta 1990-luvulle, muun muassa The Whon, The Kinksin, Carly Simonin, Jeff Beckin, Jerry Garcían, Rod Stewartin, Joe Cockerin levyillä ja vielä Spinal Tapin levyllä vuonna 1991. Hän soitti pianoa Beatlesin singlellä "Revolution" ja sen jälkeen yhtyeen kaikkien jäsenten soololevyillä. Vuonna 1975 ilmestyneessä Tommy -musikaalielokuvassa Hopkins soitti pianoa ja osallistui sovittamiseen. Hopkins julkaisi myös sooloalbumeja. == Lähteet == Luokka:Englantilaiset rockmuusikot Luokka:Englantilaiset kosketinsoittajat Luokka:Vuonna 1944 syntyneet Luokka:Vuonna 1994 kuolleet
All That

All That on kanadalaisartisti Carly Rae Jepsenin kappale. Se julkaistiin hänen tulevan kolmannen, E·MO·TION-studioalbumin toisena singlenä 5. huhtikuuta 2015. Kappaleen sanoittivat Carly Rae Jepsen ja Dev Hynes. Cyndi Lauperin, Bonnie Tylerin ja Princen inspiroimana "All That" on pop-kappale, joka sisältää viittauksia 1980-luvun musiikista. Julkaisun jälkeen kappale on saanut pääosin positiivisen vastaanoton, kriitikkojen ylistäessä kappaleen 1980-luvun henkisyyttä. Jepsen esitti kappaleen ensimmäisen kerran livenä Saturday Night Livessä 4. huhtikuuta 2015. ==Lähteet== Luokka:Vuoden 2015 kappaleet Luokka:Carly Rae Jepsenin kappaleet
More (kappale)

More on yhdysvaltalaisartisti Usherin kappale hänen kuudennen, Raymond v. Raymond-studioalbumin erikoispainokselta. Sen sanoittivat Charles Hinshaw, Usher ja RedOne, joista viimeisin myös tuotti kappaleen. Kappale julkaistiin alun perin Yhdysvaltain iTunes Storessa kolmantena promosinglenä ennen albumin julkaisua 16. maaliskuuta 2010. Tämän lisäksi se oli saatavilla iTunesissa Raymond v. Raymondin lisäkappaleena ennen sen liittämistä albumin erikoispainokseen sekä hänen Versus-EP:lle. Myöhemmin "More" julkaistiin albumin viidentenä ja viimeisenä singlenä. Kappaleen singleversion miksasivat RedOne ja Jimmy Joker Yhdysvalloissa 22. marraskuuta ja Isossa-Britanniassa 13. joulukuuta 2010 tapahtunutta julkaisua varten. ==Lähteet== Luokka:Vuoden 2010 kappaleet Luokka:Usherin kappaleet
Kirsi Marttinen

Kirsi Marttinen (s. 1979) on yhteiskuntavaikuttamisen erityisasiantuntija Suomen sosiaali ja terveys ry:ssä ja entinen Suomen Keskustanaisten pääsihteeri. Marttinen on koulutukseltaan filosofian maisteri sekä yhteiskuntatieteiden ylioppilas. Hän on aiemmin toiminut Sibelius-Akatemian ylioppilaskunnan pääsihteerinä. Marttinen on toiminut useissa luottamustoimissa, muun muassa Suomen ylioppilaskuntien liiton (SYL) varapuheenjohtajana ja Jyväskylän yliopiston ylioppilaskunnan hallituksen puheenjohtajana. Hän toimii tällä hetkellä muun muassa Ylioppilaiden terveydenhuoltosäätiön (YTHS) hallituksen jäsenenä sekä Suomen yhteiskunta- alan korkeakoulutetut ry:n (ent. Suomen Valtiotieteilijöiden liitto SVAL) liittovaltuuston varapuheenjohtajana. Vuoden 2012 kunnallisvaaleissa Marttinen oli ehdolla Helsingissä, mutta ei tullut valituksi. 29\. lokakuuta 2015 hänet nimettiin Tasa-arvoasiain neuvottelukunnan (TANE) varapuheenjohtaksi. == Lähteet == Luokka:Suomen Keskustan poliitikot Luokka:Vuonna 1979 syntyneet Luokka:Elävät henkilöt
Busy Doin’ Nothin’

”Busy Doin’ Nothin’” on ruotsalaislaulaja Ace Wilderin kappale. Kappaleen sanoittivat ja sävelsivät Ace Wilder, Joy Deb ja Linnéa Deb. Sen ensiesitys oli vuoden 2014 Melodifestivalenin kolmannessa semifinaalissa 15. helmikuuta 2014. Kappale onnistui pääsemään finaaliin asti. Virallisesti kappale julkaistiin osana samannimistä EP:tä 23. helmikuuta 2014. Wilder esitti kappaleen Friends Arenalla Tukholmassa Melodifestivalenin finaalissa. Kappale voitti tuomariston äänestyksen sekä tuli toiseksi puhelinäänestyksessä- Yhteispisteissä kappale sijoittui toiseksi häviten vain kahdella pisteellä Sanna Nielsenin kappaleelle ”Undo”. ==Listasijoitukset== Listat (2014) Paras sijoitus Ruotsi (Sverigetopplistan) 1\. Ruotsi (Digilistan) 1\. Suomi (Suomen virallinen latauslista) 27\. ==Lähteet== Luokka:Vuoden 2014 kappaleet Luokka:Ruotsalaiset musiikkikappaleet
Pimeä metsä

Pimeä metsä (Into the Woods) on James Lapinen librettoon perustuva, Stephen Sondheimin säveltämä ja sanoittama musikaali, joka tuli ensi-iltaan New Yorkin Broadwayllä 1987. Sitä ennen se kantaesitettiin San Diegon Old Globe Theaterissa edellisenä vuonna. Se sai Tony-palkinnot parhaasta käsikirjoituksesta, musiikista ja naisroolista musikaalissa (Joanna Gleason). Tarina sekoittaa ja yhdistelee monia Grimmin veljesten satuja, etenkin Punahilkkaa, Tuhkimoa, Tähkäpäätä sekä Jaakkoa ja pavunvartta.Into the Woods , Drama for Students, 2009 Cengage Learning. Vaatii HighBeam-tilauksen. Viitattu 29.11.2015. Lapine ja Sondheim sanovat saaneensa innoitusta teokseen myös Bruno Bettelheimin tietoteoksesta Satujen lumous: Merkitys ja arvo (1975). ==Tuotantoja== Musikaalia on esitetty erityisesti englanninkielisinä versioina (Into the Woods) eri puolilla maailmaa. Musikaali toteutettiin Turun kaupunginteatterissa vuonna 2003 nimellä Pimeä metsä Mikko Koivusalon suomentamana ja Tiina Brännaren ohjaamana. Rooleissa nähtiin muiden muassa Sinikka Sokka (noita), Jaana Järvinen (äiti), Anu Hälvä (Tuhkimo), Kirsi Tarvainen (leipurin vaimo) ja Juha-Pekka Mikkola (Jaakko).Kajava, Jukka: Kirves mummon mökissä – Turun kaupunginteatterin aikuismusikaali vie satujen piilotajuntaan. Helsingin Sanomat. 14.9.2003.Pimeä metsä, Ilona- esitystietokanta, Teatterin tiedotuskeskus, viitattu 14.4.2015. Tammikuussa 2012 Pimeän metsän toteutti Tiirismaan lukio Lahdessa.Huimaavan upea musikaali Lahden Broadwaylla, Lahen uutiset, vuodatus.net 14.1.2012, viitattu 15.4.2015. Vuonna 2023 Lapin ylioppilasteatteri toteutti ja tuuotti Pimeä Metsä -musikaalin Rovaniemellä Kulttuuritalo Wiljamissa. ==Musikaalista julkaistuja tallenteita== RCA julkaisi vuoden 1987 alkuperäisen Broadway-tuotannon musiikkialbumina 1990 ja vuoden 1991 Lontoon-tuotannon vuonna 1991. Vuoden 1991 Broadway-tuotanto tallennettiin DVD-levylle, jonka julkaisi Image Entertainment. Vuoden 2002 uusintatuotannosta Broadwayllä julkaisi musiikkialbumin Nonesuch-levymerkki samana vuonna. Vuonna 2014 sai ensi- iltansa musikaalin elokuvasovitus Into the Woods, jonka ohjasi Rob Marshall James Lapinen käsikirjoituksesta. ==Lähteet== == Aiheesta muualla == Luokka:Yhdysvaltalaiset musikaalit
Get Right (kappale)

Get Right on yhdysvaltalaislaulaja Jennifer Lopezin kappale hänen neljänneltä, vuonna 2005 julkaistulta Rebirth-nimiseltä studioalbumiltaan. Kappaleen sanoittivat Rich Harrison, Usher Raymond ja James Brown sekä tuottivat Harrison ja Cory Rooney. Toiveikkaana dance- ja RB-kappaleena, jossa on jazz-, rock- ja funk-viittauksia, "Get Right" merkitsi muutosta Lopezin musikaalisessa tyylissä. The New York Times on kutsunut kappaletta yhdeksi Lopezin "mieleenpainuvimmista". Kappale on tehty Maceo and the Macks -yhtyeen kappaleen "Soul Power 74" -samplen ympärille, ja se sai huomiota runsaasta saksofonin ja torvi-instrumenttien käytöstä. Kappaleen sanat kertovat tanssimisesta, seksistä ja juomisesta klubilla. Yhdysvaltalaisräppäri Fabolous vierailee kappaleen muutamilla versioilla, jotka on liitetty Rebirthin lisäkappaleiksi. Mediassa tiedotettiin marraskuussa 2004 "Get Rightin" olevan Rebirth-albumin johdantosingle. Kriitikot suhtautuivat kappaleeseen pääosin myönteisesti, osan kuitenkin arvostellessa Lopezia tämän latteasta ”puhelaulusta”. "Get Right" sai ilmestyttyään runsaasti kansainvälistä huomiota, sillä Lopez ei ollut julkaissut uutta materiaalia yli kahteen vuoteen. Kappale nousi kaupalliseksi menestykseksi, sijoittuen Britannian singlelistan kärkeen. Kappale menestyi hyvin kansainvälisillä markkinoilla, saavuttaen useita sijoituksia listasijoituksia kymmenen parhaan joukossa. Yhdysvalloissa kappale nousi singlelistan sijalle 12, ja Recording Industry Association of America (RIAA) palkitsi sen kultalevyllä. Kappaleelle tehtiin myös Francis Lawrencen ohjaama musiikkivideo, joka julkaistiin samanaikaisesti kappaleen kanssa. Videolla nähdään Lopez esittämässä kahdeksaa eri henkilöä klubilla. Video menestyi erinomaisesti, ollen jonkin aikaa MTV:n kansainvälisesti esitetyin musiikkivideo. Kappale sai myös runsaasti radiosoittoa Yhdysvalloissa ja neljä MTV Video Music Award -ehdokkuutta. Lopez on esittänyt "Get Rightin" livenä lukuisia kertoja, viimeksi vuoden 2012 Dance Again World Tourilla, jolloin kappale toimi konserttien aloituskappaleena. ==Lähteet== Luokka:Vuoden 2004 kappaleet Luokka:Jennifer Lopezin kappaleet
Arklow

Arklow () on kaupunki Irlannin tasavallan itärannikolla Wicklow’n kreivikunnassa. Kaupungin perustivat viikingit 800-luvulla. Kaupunki sijaitsee Avoca-joen suulla. ==Lähteet== == Aiheesta muualla == Luokka:Irlannin kaupungit
Kalle Taipale

Kalle Taipale on suomalainen geologi ja projektijohtaja.Asiantuntijahakua; Suomen tietokirjailijat ry Hänen on sanottu olevan pitkän linjan geologian popularisoija.Toni Eerola: Kirjaesittely - Kivillä on kysyntää; Geologi 62 2010, sivu 201 == Teoksia == *Kallioperämme (1987) *Kivet ja mineraalit (yhdessä R. F. Symesin kanssa, 1989) *Kivien maailma (yhdessä Jouko Parviaisen kanssa, 1989) *Tulivuorista jääkausiin - Suomen maankamaran kehitys (yhdessä Matti Saarniston kanssa, 1991) *Parempaan sisäilmaan (yhdessä Jouko Parviaisen kanssa, 1993) *Kotimaan luonto-opas, luku Kivet (1994) *Jokamiehen geologia (yhdessä Jouko T. Parviaisen kanssa, 1995) * * * == Lähteet == Luokka:Suomalaiset geologit Luokka:Suomalaiset tietokirjailijat Luokka:Elävät henkilöt Luokka:Syntymävuosi puuttuu
Lomakeskus

Lomakeskus on rentoutumiseen ja virkistäytymiseen tarkoitettu keskus. Lomakeskuksissa on hotelleja ja aktiviteetteja. Luokka:Matkailu
Pieces of Africa

Pieces of Africa on yhdysvaltalaisen jousikvartetti Kronos Quartetin albumi, joka julkaistiin vuonna 1992 levymerkillä Nonesuch Records. Levy sisältää seitsemän afrikkalaisen säveltäjän sävellyksiä. == Kappaleet == # # # # # # # ## ## ## ## ## # == Kronos Quartet == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello === Sessiomuusikot === * Dumisani Maraire – ngoma, hosho (kappale "Mai Nozipo"), laulu, mbira (kappale "Kutambarara") * Said Hakmoun – bendir, laulu (kappale "Saade") * Hassan Hakmoun – sintir, laulu (kappale "Saade") * Radouane Laktib – ud, laulu (kappale "Saade") * Foday Musa Suso – kora (kappale "Tilliboyo") * Hamza El Din – luuttu (kappale "Escalay") * Obo Addy – tama, laulu (kappale "Wawshishijay") * Kronos Quartet – laulu (kappale "Wawshishijay") * Oakland Interfaith Gospel Choir, johtajana Terrence Kelly – kuoro (kappale "Kutambarara") * Dan Pauli – hosho (kappale "Kutambarara") == Arviot == * Allmusic: Allmusic review == Aiheesta muualla == * Pieces of Africa discogs.com -sivustolla == Lähteet == Luokka:Vuoden 1992 albumit Luokka:Kronos Quartetin albumit
Short Stories

Short Stories on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records. == Kappaleet == # # # # # # # # # == Kokoonpano == * David Harrington – viulu * John Sherba – viulu * Hank Dutt – alttoviulu * Joan Jeanrenaud – sello === Sessiomuusikot === * Steven Mackey – kitara (kappale "Physical Property") * Pandit Pran Nath – laulu (kappale "Aba Kee Tayk Hamaree") * Krishna Bhatt – tabla (kappale "Aba Kee Tayk Hamaree") * Terry Riley – tambura (kappale "Aba Kee Tayk Hamaree") * John Constant – tambura (kappale "Aba Kee Tayk Hamaree") == Arviot == * Allmusic: Allmusic review == Aiheesta muualla == * Short Stories discogs.com -sivustolla == Lähteet == Luokka:Vuoden 1993 albumit Luokka:Kronos Quartetin albumit
Changing Horses

Changing Horses on The Incredible String Bandin albumi, joka julkaistiin vuonna 1969 levymerkillä Elektra Records. == Kappaleet == === A-puoli === # # # === B-puoli === # * # # == Kokoonpano == * Robin Williamson – kitara, laulu, pyykkilauta, piano, huilu, banjo, sarang, lyömäsoittimet, urut, viulu, * Mike Heron – kitara, laulu, vibrafoni, lyömäsoittimet, sitar, mandoliini, * Rose Simpson – basso, lyömäsoittimet, taustalaulu * Licorice McKechnie – kitara, urut, kazoo, lyömäsoittimet, taustalaulu === Sessiomuusikot === * Walter Gundy – huuliharppu (kappale"Big Ted") * Ivan Pawle – urut, piano (kappale "Creation") == Arviot == * Allmusic: Allmusic review == Lähteet == == Aiheesta muualla == * Changing Horses discogs.com -sivustolla Luokka:Vuoden 1969 albumit Luokka:The Incredible String Bandin albumit
I Looked Up

I Looked Up on The Incredible String Bandin albumi, joka julkaistiin vuonna 1969 levymerkillä Elektra Records. == Kappaleet == Kaikki kappaleet säveltänyt Mike Heron ellei toisin mainita. ==== A-puoli ==== # # # ==== B-puoli ==== # * # # == Kokoonpano == * Robin Williamson – kitara, laulu, huilu, viulu, sintir * Mike Heron – kitara, laulu, harppu, urut, piano, viulu, torvet * Rose Simpson – basso, lyömäsoittimet, taustalaulu, viulu * Licorice McKechnie – kitara, rummut, laulu, lyömäsoittimet, dulcimer, kosketinsoittimet * Dave Mattacks – rummut * John Gimbri – huilu == Arviot == * Allmusic: Allmusic review == Lähteet == == Aiheesta muualla == * I Looked Up discogs.com -sivustolla Luokka:Vuoden 1970 albumit Luokka:The Incredible String Bandin albumit
P-Nitrotolueeni

p-Nitrotolueeni eli 4-nitrotolueeni (C7H7NO2) on tolueenin nitrattuihin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä erityisesti väriaineiden synteeseissä. p-Nitrotolueeni on o- ja m-nitrotolueenien isomeeri. ==Ominaisuudet== p-Nitrotolueeni on huoneenlämpötilassa värittömiä tai vaaleankeltaisia kiteisiä aineita. Yhdiste on lähes täysin liukenematon, mutta liukenee paremmin orgaanisiin liuottimiin kuten etanoliin, dietyylieetteriin, asetoniin, kloroformiin ja bentseeniin. Metyyliryhmään nähden p-asemassa sijaitseva nitroryhmä aktivoi metyyliryhmää ja yhdisteelle voi tapahtua esimerkiksi kondensaatioreaktioita johtaen stilbeenijohdannaisiin. Elektrofiilinen aromaattinen substituutio kuten nitraus, halogenointi tai sulfonointi johtaa elektrofiilin reaktioon 2-asemaan metyyliryhmään nähden. p-Nitrotolueeni voidaan hapettaa elektrolyyttisesti p-nitrobentsaldehydiksi tai kromihapon tai kaliumpermanganaatin avulla p-nitrobentsoehapoksi. Pelkistys raudan avulla tai vedyttämällä johtaa p-toluidiiniin.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 16.4.2015Gerald Booth: Nitro Compounds, Aromatic, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.4.2015 ==Valmistus ja käyttö== Yhdistettä valmistetaan nitraamalla tolueenia joko väkevien typpi- ja rikkihappojen tai typpi- ja fosforihappojen seoksella. Näin muodostuva seos sisältää eniten o- ja p-nitrotolueeneja. Käytettäessä typpihapon lisäksi fosforihappoa on p-isomeeri vallitseva tuote. Yhdiste voidaan erottaa isomeereistaan tislaamalla alennetussa paineessa ja kiteyttämällä. p-Nitrotolueenia käytetään erityisesti p-nitrobentsaldehydin, p-nitrobentsoehapon, p-toluidiinin, 2,4-dinitrotolueenin ja 4-nitro-2-tolueenisulfonihapon, joita käytetään muun muassa atsovärien valmistuksessa, tuotantoon. Lisäksi siitä valmistetaan räjähteitä, hajusteita ja polyuretaanivaahtoja. ==Lähteet== Luokka:Nitrotolueenit
Koillismaan Osuuskauppa

Koillismaan Osuuskauppa on Koillismaan alueella toimiva S-ryhmän alueosuuskauppa, joka on perustettu vuonna 1907. Nykymuodossaan osuuskauppa on toiminut vuodesta 1985, jolloin alueosuuskauppa Koillismaa muodostettiin Kuusamon, Taivalkosken ja Koilliskuntain osuuskauppojen fuusiossa. Koilliskuntain Osuuskaupan kotipaikka oli Kemijärvellä ja se toimi Itä- Lapissa. Koillismaan toimialueena ovat Itä-Lapin ja Koillismaan seutukunnat eli Kuusamo, Kemijärvi, Taivalkoski, Posio, Salla, Savukoski ja Pelkosenniemi. Maantieteellisesti laajan toimialueensa harvasta asutuksesta johtuen Koillismaa on liikevaihdoltaan, henkilöstöltään ja asiakaomistajien määrältään pienimpiä osuuskauppoja Suomessa. == Toimipaikkoja == Prisma *Kuusamo ABC *ABC Kemijärvi *ABC Kuusamo Kylmäasemat *ABC Ahola Posio *ABC Erätuli Salla *ABC Ruka *ABC Käylä *ABC Taivalkoski S-market *Ahola Posio *Erätuli Salla *Joki-Jussi Taivalkoski *Uitto Kemijärvi Sale *Kuusamo *Ruka *Käylä *Savukoski Rautakaupat *Prisma Rauta Kuusamo Autokaupat *Koillismaan Auto Kosmetiikkaliikkeet *QStyle Kuusamo == Lähteet == Luokka:Alueosuuskaupat Luokka:Kuusamo Luokka:Pohjois-Pohjanmaa Luokka:Lapin maakunta
Kyma

Kyma (, ’aalto’; ) eli kymation (; ) on antiikin kreikkalaisessa arkkitehtuurissa ja yleisesti klassista arkkitehtuuria edustavissa rakennuksissa lehtinauhasta koostuva ornamenttikoriste, jota käytetään esimerkiksi pylväiden kapiteeleissa ja entablementissa. Kyman kolme klassista päätyyppiä ovat: * Doorilainen kyma – Kovera kyma, jossa on suorat, ylöspäin osoittavat lehdet. * Joonialainen kyma eli munasauva – Kupera kyma, jossa on soikeat, alaspäin osoittavat munanmuotoiset lehdet. Esiintyy muun muassa joonialaisen pylvään kapiteelissa voluutan päiden eli heliksien välissä. * Lesboslainen kyma eli lehtisauva – Kuperankovera kyma, jossa on alaspäin osoittavat sydämenmuotoiset lehdet. Mainitut klassiset tyypit vakiintuivat pylväsjärjestelmissä 300-luvulla eaa. Ne olivat tavanomaisia antiikin temppelirakentamisessa. Roomalaisella kaudella niitä käytettiin vapaammin, ja klassisten tyyppien oheen kehitettiin monipuolisempia koristeaiheita. Dorisches Kyma.jpg|Doorilainen kyma. Eierstabkyma.jpg|Joonialainen kyma. Lesbisches Kyma.jpg|Lesboslainen kyma. Römisches Kyma 1.jpg|Roomalainen kyma. Römisches Kyma 2.jpg|Roomalainen kyma. == Lähteet == == Aiheesta muualla == Luokka:Klassisen arkkitehtuurin käsitteet Luokka:Kreikankieliset sanat ja sanonnat Luokka:Ornamentit
Rachid Ghezzal

Rachid Ghezzal (; s. 9. toukokuuta 1992 Décines-Charpieu) on algerialais- ranskalainen jalkapalloilija. Hänen pelipaikkansa on hyökkäävä keskikenttäpelaaja, mutta hän kykenee pelaamaan myös vasempana laitalinkkinä. Hän edustaa Englannin Valioliigassa pelaavaa Leicester Cityä.Rachid Ghezzal Transfermarkt-sivustolla Ghezzal aloitti jalkapallon pelaamisen FC Vaulx-en- Velinissä vuonna 1997. Hän siirtyi Olympique Lyonnais'n organisaatioon vuonna 2004 ja nousi seuran kakkosjoukkueeseen kesällä 2010. Edustusjoukkueeseen hänet nostettiin kesällä 2012. Ensiesiintymisensä Ligue 1:ssä Ghezzal teki 21. lokakuuta 2012, kun Lyon voitti kotonaan Brestin 1–0. Hän pelasi kauden 2012–2013 aikana yhteensä 14 sarjaottelua, mutta kauden aikana 2013–2014 aikana sai peliaikaa vain kakkosjoukkueessa.Rachid Ghezzal Soccerway- sivustolla Kaudella 2015-2016 Ghezzal sai paljon vastuuta uuden managerin Bruno Génésion alaisuudessa. Ghezzal oli useasti avauskokoonpanossa keskikentän oikealla laidalla Génésion suosimassa 4-3-3 -ryhmityksessä. Pelaamissaan 29 liigaottelussa hän sekä teki että syötti kahdeksan maalia. Seuraavan kauden 26 liigaottelussa maaleja syntyi kaksi. Ghezzal siirtyi vapaalla siirrolla Ligue 1:n AS Monacoon kesällä 2017. Hän pelasi kauden aikana 26 pääsarjaottelua ja neljä ottelua Mestarien liigassa. Kesällä 2018 hän siirtyi Englannin Valioliigassa pelaavaan Leicester Cityyn. Kaudella 2019–2020 hän pelasi lainasopimuksella italialaisseura Fiorentinassa. Kaudella 2020–2021 Ghezzal pelasi lainalla Turkin Superliigan Beşiktaşissa, jossa voitti sekä liiga- että cupmestaruuden. Pelaamissaan 31 sarjaottelussa hän teki kahdeksan ja syötti 17 maalia, millä voitti liigan syöttötilaston. Maajoukkuetasolla Ghezzal edusti vielä vuonna 2013 Ranskan alle 21-vuotiaiden joukkuetta. A-maajoukkuetasolla hän valitsi kuitenkin Algerian pelaten ensimmäisen A-maaottelunsa vuonna 2015.Rachid Ghezzal National Football Teams -sivustolla Hän pelasi Algerian kaikissa kolmessa ottelussa Afrikan- mestaruuskilpailuissa 2017. Myös Ghezzalin isoveli Abdelkader Ghezzal (s. 1984) on Algerian maajoukkueessakin pelannut ammattilaisjalkapalloilija. == Lähteet == Luokka:Algerialaiset jalkapalloilijat Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Sinfonia nro 9

Sinfonia nro 9 voi tarkoittaa ainakin seuraavia teoksia: * Sinfonia nro 9, Kalevi Ahon säveltämä sinfonia * Sinfonia nro 9, Ludwig van Beethovenin säveltämä sinfonia * Sinfonia nro 9, Anton Brucknerin säveltämä sinfonia * Sinfonia nro 9, Antonín Dvořákin säveltämä sinfonia * Sinfonia nro 9, Joseph Haydnin säveltämä sinfonia * Sinfonia nro 9, Gustav Mahlerin säveltämä sinfonia * Sinfonia nro 9, Wolfgang Amadeus Mozartin säveltämä sinfonia * Sinfonia nro 9, Franz Schubertin säveltämä sinfonia * Sinfonia nro 9, Dmitri Šostakovitšin säveltämä sinfonia.
Kivilammi (Tammela)

Kivilammi on kuivatettu järvi Kanta-Hämeessä Tammelassa. Entinen järvi ja nykyinen kosteikko kuuluu Kokemäenjoen vesistössä Loimijoen valuma-alueella olevaan Pyhäjärven alueeseen. == Maantieto == Järvi oli pitkän muotoinen. Nykyisten karttojen kosteikon rajojen mukaan kosteikko on 700 metriä pitkä ja 200 metriä leveä. Koska lampeen ei ole kaivettu suo-ojia kovinkaan tiheään, voidaan olettaa ettei alkuperäisen järven mitat poikenneet tästä paljoakaan. Portaan ja Letkun välinen maantie kulkee aivan suon itäpään ohitse. Keskeltä kosteikkoa kulkee sen läpi kaivettu oja, joka on yhdistetty pohjoiseen laskevaan laskuojaa. Oja yhtyy Myllyojaa ennen laskemistaan Pyhäjärveen. == Historia == Vuoden 1855−56 Kalmbergin kartastossa järven nimeksi kirjattiin "Kiwilampi" ja vuoden 1884 Senaatin kartastossa järvi oli piirretty vielä näkyviin. == Lähteet == Luokka:Loimijoen valuma-alueen kuivatetut järvet Luokka:Tammelan luonto
Leon Black

Leon Black on yhdysvaltalainen liikemies ja taidekeräilijä. Black perusti vuonna 1990 Apollo Global Management -sijoitusyhtiön, jonka avulla hän on hankkinut arviolta 3,4 miljardin dollarin omaisuutensa. Wall Street Journalin mukaan Black osti Edvard Munchin Huuto-maalauksen 119,9 miljoonalla dollarilla huutokaupassa toukokuussa 2012. ==Lähteet== Luokka:Yhdysvaltalaiset liikemiehet Luokka:Yhdysvaltalaiset miljardöörit
Nero (vuoden 1922 elokuva)

Nero on vuonna 1922 valmistunut yhdysvaltalais-italialainen mykkäelokuva. Rooman keisarin Neron elämää kuvaavan historiallisen suurelokuvan on ohjannut J. Gordon Edwards. Italiassa kuvattu Nero oli huomattava yleisö- ja arvostelumenestys, mutta jäi korkeiden tuotantokustannuksiensa takia tappiolliseksi. ==Juoni== Miehestään eroon hankkiutuneesta Poppaeasta tulee Neron rakastaja ja vaimo. Kenraali Horatius haluaa naida panttivangiksi ottamansa prinsessa Marcian, mutta Galba lähettää hänet kukistamaan kapinaa Iberiaan. Palattuaan Roomaan Horatius pyytää Nerolta Marciaa, mutta keisari ei halua luopua kauniista tytöstä. Rakastavaiset pakenevat ja Horatiukseen ihastunut Poppaea saa kuulla Marcian olevan kristitty. Poppaea syyttää kristittyjä Rooman palosta ja heittää heidät leijonille. Galban ja Horatiuksen sotilaat pelastavat Marcian ja Nero tekee itsemurhan. ==Näyttelijät== ==Tuotanto ja vastaanotto== J. Gordon Edwardsin Foxille ohjaama Nero päätettiin tehdä Italiassa, jossa tuotantokustannukset arvioitiin paljon pienemmiksi kuin Yhdysvalloissa. Se on kuvattu Rooman lähellä Nova-Filmin studiolla, Italian Alpeilla, Vesuviuksen juurella ja Tivolin Villa d’Estessä. Circus Maximukseksi lavastetulla Rooman stadionilla järjestettiin suuret kilpa-ajot sekä loppukohtaus, johon oli hankittu Hampurin eläintarhasta kolmekymmentä leijonaa. Elokuvan pääosia esittivät italialaiset ja ranskalaiset näyttelijät. Sen tekemiseen osallistui kertoman mukaan 65 000 avustajaa. Aikalaiskritiikki ylisti Neron tuotantoarvoja, mutta kiinnitti huomiota sen näyttelijöiden ylidramaattisiin maneereihin. Elokuva oli huomattava yleisömenestys eri puolilla maailmaa. Odotettua suurempien tuotantokustannustensa takia se jäi silti tappiolliseksi. Elokuvasta ei tunneta yhtään säilynyttä kopiota. ==Lähteet== ==Aiheesta muualla== * * Luokka:Yhdysvaltalaiset historialliset elokuvat Luokka:Vuoden 1922 italialaiset elokuvat Luokka:Italialaiset mykkäelokuvat Luokka:Yhdysvaltalaiset mykkäelokuvat Luokka:Vuoden 1922 yhdysvaltalaiset elokuvat
Iso Katavalammi

Iso Katavalammi on Kanta-Hämeessä Tammelassa oleva järvi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma- alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Järven pinta-ala on 2,2 hehtaaria ja sen pituus on 250 metriä ja leveys 150 metriä. Järvi sijaitsee keskellä Katavalamminsuota ja muutamasta suo-ojasta kaksi on yhteydessä järveen. Toinen näistä ojista on sen laskuoja, joka laskee 350 metriä pitkänä ensin Hangaslamminojaan ja se vuorostaan laskee Tapolanjärveen. Järven rantaviiva on 770 metriä pitkä ja sen ranta on suomaata, jota ympäröi pääosin moreenipohjainen metsämaasto. Rannat ovat rakentamattomia eikä järvelle johda teitä. == Kansallispuisto == Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä. == Historia == Vuoden 1855−56 Kalmbergin kartastossa järvi näkyi nimettömänä. Vuoden 1884 Senaatin kartastossa järven nimenä luki "Katovalampi". == Lähteet == Luokka:Tapolan–Kyynärän valuma-alue Luokka:Tammelan järvet
Hangaslammi (Tammela)

Hangaslammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Järven pinta-ala on 9,5 hehtaaria ja sen pituus on 700 metriä ja leveys 200 metriä. Siihen laskee Hangasmamminlaanilta eli suolta yhdeksän ojaa. Järven luusua sijaitsee järven itärannalla, josta saa alkunsa 1,5 kilometriä pitkä Hangaslamminoja. Järven rantaviiva on 1,8 kilometriä pitkä ja sen ranta on pohjoispuolelta suota ja eteläpuolelta moreenipohjaista metsämaastoa. Rannat ovat rakentamattomia eikä järvelle johda teitä. Pohjoisesta saapuu järvelle pinen polku. == Kansallispuisto == Järvi sisältyy Liesjärven kansallispuistoon, jossa voi tutustua eteläsuomalaisiin metsätyyppeihin. Kansallispuistossa on useita patikkareittejä, mutta mikään niistä ei poikkea järvellä. == Historia == Vuoden 1855−56 Kalmbergin kartastossa järven nimi oli "Hangaslampi". == Lähteet == Luokka:Tammelan järvet Luokka:Tapolan–Kyynärän valuma-alue
Vahaksenjärvi

Vahaksenjärvi on Kanta-Hämeessä lähellä Tammelan Letkun kylää oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Järven pinta-ala on 24 hehtaaria ja sen pituus on 1,2 kilometriä ja leveys 400 metriä. Siihen laskee kolme metsäojaa. Järven luusua sijaitsee järven itärannalla, josta saa alkunsa 1,2 kilometriä pitkä laskuoja Hiisilänlammiin. Järven rantaviiva on 3,1 kilometriä pitkä ja sen ranta on pääosin moreenipohjaista metsämaastoa. Keskellä järveä sijaitsee pieni saari. Rannoille on rakennettu noin 30 asuntoa, joille johtaa tiet yhdystieltä 2802. == Historia == Vuoden 1855−56 Kalmbergin kartastossa järven nimi oli "Vanaxen lampi". == Lähteet == Luokka:Tammelan järvet Luokka:Tapolan–Kyynärän valuma-alue
Purple Haze

Purple Haze voi tarkoittaa ainakin seuraavia: * ”Purple Haze”, The Jimi Hendrix Experiencen musiikkikappale vuodelta 1967 * Purple Haze, rapmuusikko Cam’ronin albumi vuodelta 2004 * Unohtumaton kesä (Purple Haze), yhdysvaltalainen elokuva vuodelta 1982.
Hiisilänlammi

Hiisilänlammi on Kanta-Hämeessä Tammelassa oleva järvi, joka kuuluu Turpoonjoen alueeseen. Joki kuuluu Kokemäenjoen vesistön Loimijoen valuma- alueella olevaan Turpoonjoen valuma-alueeseen, jossa Tapolan - Kyynärän valuma-alue sijaitsee. == Maantiede == Pyöreän järven pinta-ala on 3,0 hehtaaria ja sen halkaisija on noin 250 metriä. Siihen laskee kaksi ojaa, joista toinen tuo Vahaksenjärven vettä. Järven luusua sijaitsee järven itärannalla, josta saa alkunsa 2,1 kilometriä pitkä Lamminoja, joka laskee Tapolanjärveen. Järven rantaviiva on 0,68 kilometriä pitkä ja sen ranta on pääosin peltojen ympäröimää suota. Itäpuolella aukeaa Välikorpi-niminen metsikkö. Järven rannat ovat rakentamattomia ja sen lähelle johtaa traktoritie. Valtatie 2 ohittaa järven 200 metrin päästä lännessä ja Hämeen Härkätiehen kuuluva yhdystie 2824 pohjoisessa noin 300 metrin päässä. == Historia == Järvi sijaitsee Tammelan Letkun kylässä. Vuoden 1855−56 Kalmbergin kartastossa järven nimi oli "Heskanlampi". Järven lounaispuolella sijaitsi Isi-niminen talo. == Lähteet == Luokka:Tammelan järvet Luokka:Tapolan–Kyynärän valuma-alue